|  |  |  |
| --- | --- | --- |
| **OBRAZAC**  **IZVJEŠĆA O PROVEDENOM SAVJETOVANJU SA ZAINTERESIRANOM**  **JAVNOŠĆU** | | |
| Naslov dokumenta | Izvješće o provedenom savjetovanju o nacrtu prijedloga  **GODIŠNJEG PLANA UPRAVLJANJA IMOVINOM GRADA KARLOVCA**  **ZA 2022. GODINU** | |
| Stvaratelj dokumenta, tijelo koje provodi savjetovanje | GRAD KARLOVAC | |
| Svrha dokumenta | Izvješćivanje o provedenom savjetovanju sa zainteresiranom javnošću o nacrtu prijedloga Godišnjeg plana upravljanja imovinom Grada Karlovca za 2022. godinu | |
| Datum dokumenta | 17. ožujka 2022. | |
| Verzija dokumenta | II. | |
| Vrsta dokumenta | Odluka predstavničkog tijela – opći akt | |
| Naziv nacrta zakona, drugog propisa ili akta | GODIŠNJI PLAN UPRAVLJANJA IMOVINOM GRADA KARLOVCA  ZA 2022. GODINU | |
| Jedinstvena oznaka iz Plana donošenja zakona, drugih propisa i akata objavljenog na internetskim stranicama Grada | članak 19. Zakona o upravljanju državnom imovinom (NN 52/18), članak 35. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17) | |
| Naziv tijela nadležnog za izradu nacrta | Grad Karlovac, Upravni odjel za imovinsko-pravne poslove i  upravljanje imovinom | |
| Koji su predstavnici zainteresirane javnosti bili uključeni u postupak izrade odnosno/ili u rad stručne radne skupine za izradu nacrta? |  | |
| Je li nacrt bio objavljen na internetskim stranicama ili  na drugi odgovarajući način?  Ako jest, kada je nacrt objavljen, na kojoj internetskoj stranici i koliko je vremena ostavljeno za savjetovanje?  Ako nije, zašto? | Da  Javno savjetovanje trajalo je od 07. veljače 2022. do 07. ožujka 2022. godine – 28 dana | *https://www.karlovac.hr/vazne-poveznice/savjetovanje-sa-zainteresiranom-javnoscu/savjetovanja-u-tijeku/plan-upravljanja-imovinom-grada-karlovca-za-2022-godinu/23015* |
| www.karlovac.hr | *Internetske stranice tijela nadležnog za izradu nacrta stranice* |
|  | *Neke druge internetske stranice* |
|  | |
| Koji su predstavnici zainteresirane javnosti dostavili svoja očitovanja? | Tijekom provedenog savjetovanja zaprimljene su primjedbe zainteresirane javnosti i to Lokalne grupe Karlovac, Možemo! – politička platforma i Saveza udruga KAOPERATIVA. | |
| Razlozi neprihvaćanja pojedinih primjedbi zainteresirane javnosti na određene odredbe nacrta | Razlozi neprihvaćanja primjedbi detaljno su obrazloženi u tabličnom prikazu u nastavku.  Prihvaćene primjedbe unesene su u konačni tekst Plana upravljanja imovinom Grada Karlovca za 2022. godinu | |
| Troškovi provedenog savjetovanja | Provedba savjetovanja nije zahtijevala dodatne troškove. | |

|  |  |  |  |  |
| --- | --- | --- | --- | --- |
| **RED.**  **BR.** | **PREDSTAVNIK ZAINTERESIRANE JAVNOSTI** | **PRIMJEDBA /KOMENTAR** | **STATUS ODGOVORA** | **OBRAZLOŽENJE** |
| 1. | **LOKALNA GRUPA KARLOVAC, MOŽEMO! POLITIČKA PLATFORMA** | 1. **Tekstualni dio Godišnjeg plana upravljanja imovinom GK za 2022. godinu** - Plan upravljanja gradskom imovinom za 2022. godinu je preopćenit, nedovoljno konkretan te je nejasno po kojim kriterijima se može vrednovati njegova provedba 2. **Tekstualni dio Godišnjeg plana upravljanja imovinom GK za 2022. godinu** - Usporedbom sa Planom upravljanja gradskom imovinom za 2021. godinu vidi se kako je dio stavki prenesen u 2022. godinu, dakle Plan za 2021. godinu nije proveden. 3. **Tekstualni dio Godišnjeg Plana upravljanja imovinom GK za 2022. godinu** - U novom planu nedostaje validacija provedbe Plana iz 2021. godine. Plan se donosi prekasno, odnosno u trećem mjesecu godine za koju se donosi. 4. **Tekstualni dio Godišnjeg plana upravljanja imovinom GK za 2022 godinu** Također smatramo da je potrebno razmisliti o odlukama o prodaji gradske imovine, prije svega tu mislimo na građevinska zemljišta na kojima je moguće graditi višestambene zgrade.   Grad Karlovac trebao bi se zalagati za izgradnju gradskih stanova, kako bi se mladim ljudima i ljudima slabijeg imovinskog stanja osiguralo mogućnost rješavanja stambenog pitanja po povoljnijim uvjetima, od isključivo tržišnih.   1. **Tekstualni dio Godišnjeg plana upravljanja imovinom GK za 2022. godinu „Odjeljak Odabir mjera i aktivnosti za 2022. godinu“** - Ako se već izrađuje godišnji plan po kojem se obavljaju poslovi tada u tom planu trebaju biti svi poslovi koji se planiraju u zadanoj domeni. Bez obzira da li su obuhvaćeni Strategijom. Ukoliko je to nedostatak Strategije onda Strategija treba reviziju. 2. **Tekstualni dio Godišnjeg Plana upravljanja imovinom GK za 2022. godinu „Odjeljak Odabir mjera i aktivnosti za 2022. godinu“** - Potpuno je neodgovorno u Planu “koji će trajati godinama” bez barem okvirne procjene. S obzirom da je tekst dokumenta isti kao i prošle godine (osim broja mjera i aktivnosti) ovako se pretpostavlja da napretka nema i da ni dalje nemamo nikakvu procjenu koliko će proces trajati. Predlažemo na ovom mjestu napisati kako sada izgleda proces prodaje nekretnina, koji je završni izgled prodaje nekretnina u menadžerskom sustavu te procjene prelaska od sadašnjeg stanja do ciljanog sa procjenom vremena. Kako je ovo Plan za 2022. godinu bilo bi dobro znati koji je cilj unapređenja procesa za ovu godinu. 3. **Strateški ciljevi i mjere po portfeljima – 6.2.1.1. Stanovi u vlasništvu i na upravljanju Grada M1** - Četiri do pet nije dovoljno precizno za Plan upravljanja. U Planu je potrebno navesti konkretno koji su to stanovi koji će se obnoviti, u kojem su stanju, koliko će obnova koštati.   A bilo bi dobro navesti i koliko je ukupno stanova, koliko ima potrebu za obnovom, kakva je lista prioriteta i na kraju što će se konkretno obaviti ove godine.   1. **Strateški ciljevi i mjere po portfeljima – 6.2.1.1. Stanovi u vlasništvu i na upravljanju Grada M5** - Navedeni su postupci u pripremi. Potrebno je navesti stanove za koje se planira obaviti navedene postupke. 2. **Strateški ciljevi i mjere po portfeljima – 6.2.1.1. Stanovi u vlasništvu i na upravljanju Grada M7** - Javni natječaj za prodaju stana u ulici Ljudevita Jonkea 2 Grad Karlovac je objavio u 12. mjesecu 2021. godine. Ova aktivnost ne pripada Planu za 2022. godinu. Jonea treba stajati Jonkea. 3. **Strateški ciljevi i mjere po portfeljima – 6.2.2.1. Poslovni prostori za potrebe Grada M1** - U cijeloj godini to je jedini objekt koji potpada pod mjeru Plan investicijskog održavanja objekata. Predlažemo dopuniti popis. 4. **Strateški ciljevi i mjere po portfeljima – 6.2.2.1. Poslovni prostori za potrebe Grada M3** - U Planu općih ciljeva mjera i aktivnosti stoji “prema klasifikaciji A, B i C”, a gore po klasifikaciji B i C. Potrebno je uskladiti. 5. **Strateški ciljevi i mjere po portfeljima – 6.2.2.2. M5** - Potpuno isto kao i u Planu upravljanja nekretninama za 2021. godinu. Potrebno je upisati ciljani rezultat mjere koji se može validirati na kraju godine. 6. **Strateški ciljevi i mjere po portfeljima – 6.2.2.2. Poslovni prostori za zakup u vlasništvu Grada M8** - U tekstu treba izbaciti (posebno praznih). Dodati rečenicu Prazne prostore dostupne za najam posebno označiti i omogućiti pretraživanje po tom kriteriju. Zalažemo se za javno dostupan registar svih nekretnina pa predlažemo osim poslovnih prostora u ovom registru objaviti i sve ostale gradske nekretnine. 7. **Strateški ciljevi i mjere po portfeljima 6.2.4. Domovi M2** - Dopuniti aktivnost brojem i popisom društvenih domova, listom prioriteta te raspoloživim financijskim sredstvima. 8. **Opći strateški ciljevi i mjere – 1. Menadžersko upravljanje imovinom – PC 1.3. - M 1.3.1.** Ista aktivnost kao i u Planu za 2021. godinu što znači da se u prošloj godini nije obavila. Ukoliko nije potrebno jer se uvidjelo da se bez ove aktivnosti ili povjerenstava može predlažemo izbaciti iz Plana. | Daje se pojašnjenje  Daje se pojašnjenje  Prihvaćeno je  Nije prihvaćeno  Nije prihvaćeno  Djelomično je prihvaćeno  Djelomično je prihvaćeno  Daje se pojašnjenje  Djelomično je prihvaćeno  Nije prihvaćeno  Prihvaćeno je  Nije prihvaćeno  Djelomično je prihvaćeno  Djelomično je prihvaćeno  Nije prihvaćeno | U tekstualnom dijelu Godišnjeg plana upravljanja imovinom Grada Karlovca za 2022. godinu opisuje se na temelju čega se isti donosi, podjelu strateških i posebnih ciljeva, kriterij odabira aktivnosti te broj mjera i aktivnosti. Tablični dio Plana je obrađen na način da je uz svaku mjera detaljno i taksativno opisana aktivnost, a koje provođenje će biti jasno vidljivo u Izvješću o provedbi Godišnjeg plana za upravljanje imovinom Grada Karlovca za 2021. godinu, koje će biti na Gradskom vijeću prije donošenja Godišnjeg plana za upravljanje imovinom Grada Karlovca za 2022. godinu.  Razlozi za ponavljanje aktivnosti iz Godišnjeg plana upravljanja imovinom za 2021. godinu temelje se na činjenici da aktivnost nije započeta u prošloj godini, a istu je potrebno provesti slijedom čega je ista prenesena u novi plan; zatim ukoliko je aktivnost provedena, ali nije ostvaren cilj ista će se ponavljati i prenijeta je u novi Plan (primjer prodaje stana u ulici Lj. Jonkea, tijekom prošle godine su provedena dva natječaja, ali za kupnju stana nije bilo ponuda, što znači da će se aktivnost i dalje provoditi do trenutka prodaje); neke aktivnosti će se zbog svoje prirode ponavljati u svakom idućem Planu (npr. rješavanje imovinsko pravnih odnosa na nekretninama, plan investicijskog održavanja projekata i sl.)  Izvješće o provedbi Plana upravljanja imovinom Grada Karlovca za 2021. godinu bit će na sjednici Gradskog vijeće prije donošenja Plana upravljanja imovinom Grada Karlovca za 2022. godinu. Aktivnosti vezane za donošenje Godišnjeg plana upravljanja imovinom Grada Karlovca za 2023. godinu pokrenut će se odmah po donošenju Proračuna Grada Karlovca za 2023. godinu  Predviđena prodaja gradskih zemljišta za gradnju višestambenih zgrada u ovom Planu, predstavlja višak gradske imovine i na istima Grad ne planira realizaciju svojih projekata. Ukoliko Grad Karlovac u narednom periodu odluči realizirati projekte koji uključuju stanogradnju, za isto ima zemljište u svom vlasništvu, na kojem je realizacija takvog projekta moguća.  Zbog prirode i vrste poslova vezane za upravljanje i raspolaganje imovinom, koji su u nadležnosti jedinica lokalne samouprave sukladno Zakonu o lokalnoj i područnoj (regionalnoj) samoupravi (NN 33/01….144/20) nije moguće predvidjeti sve poslove koji se obavljaju tijekom godine (zahtjevi za kupnju, izdavanje tabularnih isprava, osnivanje služnosti izdavanje suglasnosti, razvrgnuća suvlasništva, ostvarivanje prava temeljem posebnih propisa i sl.).  U tekstualnom dijelu Godišnjeg plana upravljanja imovinom unijet će se okvirna procjena „koji će trajati najmanje do isteka roka donesene Strategije“.  Dio odgovora kao pod 1)  Sam proces prodaje nekretnina je propisan i uređen Zakonom o vlasništvu i drugim stvarnim pravima i općim aktom Grada Karlovca Odlukom o upravljanju nekretninama u vlasništvu Grada Karlovca. Unapređenje procesa prodaje u duhu menadžerskog upravljanja imovinom, ne ulazi u sam normativno uređeni proces već prethodi istom na način da se analizira imovina koja ne ostvaruje prihod, za čije bi stavljanje u funkciju bilo potrebno uložiti znatnija financijska sredstva, koje vraćanje ne bi bilo u prihvatljivom roku ili bi premašilo vrijednost nekretnine, pod uvjetom da se ne radi o imovini koja je potrebna Gradu za obavljanje zakonom propisanih nadležnosti.  Ukoliko je poznato u koje stanove će se vršiti ulaganja, isto se u Planu navodi (a što je bio slučaj u Planu upravljanja imovinom za 2021. godinu). Ukoliko unaprijed nije poznato u koje stanove će se vršiti ulaganja, iskustveno je poznato da je tijekom godine potrebno izvršiti određena ulaganja u stanove, za što je potrebno osigurati određena sredstva, npr. ukoliko dođe do pražnjenja stanova (zbog neispunjavanja uvjeta, smrti najmoprimca, preseljenja najmoprimaca iz manjeg u veći stan ili obrnuto zbog promjene broja članova domaćinstva i sl.) u kojim slučajevima je u stan prije dodjele potrebno izvršiti dodatna ulaganja. U ovoj godini je poznato i planirano uređenje stana u ulici Trg Matije Gupca 1, što će se dopuniti u Planu.  Upravo za stanove koji su u pripremi se planiraju obaviti navedeni postupci (nekretnine na adresi T. Ujevića 3, V. Nazora 14, Obala Trnskog 18, Borlin 81 i Mala Švarča 82)  U tekstu će se umjesto „Jonea“ ispraviti u „Jonkea“. Javni natječaj za prodaju predmetne nekretnine je objavljen dva puta prošle godine, međutim budući da isti nije prodan, aktivnost će se ponavljati do realizacije prodaje odnosno ostvarenja cilja.  U ovom slučaju se radi samo o pod portfelju Poslovnih prostora za potrebe Grada i zato je naveden jedan objekt u odnosu na koji će se vršiti aktivnosti u cilju stavljanja u funkciju. Investicijsko održavanje objekata predviđeno je još za neke druge vrste jedinica imovine (npr. sportski objekti, domovi), a što je kod istih navedeno.  U Strateškim ciljevima i mjerama po portfelju imovine u 6.2.2.1. Poslovni prostori za potrebe Grada, pod M3, pod aktivnost dodat će se i klasifikacija „A“  U ovom slučaju radi se o aktivnosti koja nije izvršena prema Godišnjem Planu upravljanja imovinom za 2021. godine. Naime, budući da je u planu bila izmjena i dopuna odluke o zakupu poslovnih prostora u vlasništvu Grada Karlovca, u vidu povećanja zakupnine, predmetnu aktivnost nije bilo svrsishodno provoditi. U ovoj godini, vršit će se analiza novih zakupnina nakon donošenja izmjena i dopuna prethodno navedene odluke.  Grad Karlovac će javno objaviti popis poslovnih prostora u odgovarajućem formatu.  Vezano za javnu objavu Registra nekretnina, na temelju čl. 4. Zakona o Središnjem registru državne imovine (NN 112/18) jedinice lokalne samouprave su obveznici dostave i unosa podataka u Središnji registar državne imovine. Budući da još nije donesen Pravilnik o tehničkoj strukturi podataka i načinu upravljanja Središnjim registrom, do donošenja svih provedbenih akata i osiguranja tehničkih uvjeta, nije moguć unos i javna objava podataka kroz Središnji registar državne imovine.  Osim navedenog, Grad Karlovac razmatra mogućnost povezivanja GIS sustava i Registra nekretnina u svrhu javne objave podataka, budući da je sustav GIS pogodniji za javnu objavu dijela podataka i već je kao takav javno dostupan.  Po ovoj aktivnosti izvršit će se ulaganja u društvene domove na Velikoj Jelsi, Šišljaviću i Čurjacima, a što će se dopuniti u tablici Strateški ciljevi i mjere po portfeljima 6.2.4. Domovi M2. Točan iznos ulaganja po pojedinom domu bit će poznat nakon izrade troškovnika za izvođenje radova. Raspoloživa financijska sredstva vidljiva su u Proračunu Grada Karlovca te za ulaganja u objekte javne i društvene namjene ove godine iznose 200.000,00 kuna  Predmetna aktivnost predviđena Godišnjim planom upravljanja imovinom za 2021. godinu nije izvršena te je njezino izvršenje predviđeno u planu za 2022. godinu.  Iako se aktivnosti na koordinaciji realizacije kapitalnih projekata odviju među nadležnim odjelima smatramo da je isto potrebno i formalizirati kroz osnivanje Povjerenstva. |
| **RED.**  **BR.** | **PREDSTAVNIK ZAINTERESIRANE JAVNOSTI** | **PRIMJEDBA /KOMENTAR** | **STATUS ODGOVORA** | **OBRAZLOŽENJE** |
| 1. | **SAVEZ UDRUGA KAOPERATIVA** | 1. **Tekstualni dio Godišnjeg plana upravljanja imovinom GK za 2022. godinu** - Poslovni prostori u staroj gradskoj jezgri – Zvijezdi djelomično su u privatnom vlasništvu, a zbog promjene trendova u velikoj mjeri su neiskorišteni. Za korištenje prostora u vlasništvu Grada Karlovca i Republike Hrvatske potrebno je zadržati ili unaprijediti uvjete u kojima će ih udruge civilnog društva koristiti kao zaštićeni korisnici obzirom da su udruge civilnog društva važan sudionik društvenog, kulturnog i javnog života u Gradu Karlovcu, a posljednjih dvadesetak godina pokazale su se aktivnim, odgovornim i relevantnim partnerom za uključivanje u procese promišljanja, programiranja i upravljanja javnim prostorima. Dio javnih prostora unatoč namjerama jedinice lokalne samouprave i tadašnjih vlasnika krajem 1990-ih godina zbog promjene trendova korištenja, potrebnih velikih ulaganja zbog dotrajalosti i zastarjelih standarda izgradnje koji nisu u suglasnosti s novim regulativama kao i slabe platežne moći nisu uspjeli poslovati na razini isplativosti te su početkom krize 2008. godine zatvoreni (npr. disko klub u Hrvatskom domu). 2. **Tekstualni dio Godišnjeg plana upravljanja imovinom GK za 2022. godinu** - Strategija po kojoj se izrađuje Plan upravljanja imovinom Grada Karlovca ne korespondira s društvenim djelatnostima udruga iz sljedećih razloga: ukoliko će se izrađivati samo analize ekonomske opravdanosti nije vidljiv doprinos rastu općeg društvenog kapitala zajednica iza kojeg stoje udruge civilnoga društva, ali niti materijalni, odnosno financijski doprinos s obzirom na to da udruge koje rade u užem gradskom centru zapošljavaju velik broj osoba s naglaskom na mlade te kroz svoje djelatnosti promiču razvoj društvenog poduzetništva i društveno pozicioniranje, odnosno opću vidljivost i inkluzivnost spram marginaliziranih skupina. 3. **Tekstualni dio Godišnjeg Plana upravljanja imovinom GK za 2022. godinu** - Sukladno Planu razvoja Grada Karlovca 2021. - 2030.,   Strategiji kulturnog razvoja Grada Karlovca 2014-2024, Gradskom programu za mlade 2020 - 2023. te kodeksima dobre prakse potrebno je uključiti udruge civilnog društva koje se bave društvenim radom i nezavisnom kulturom i udruge mladih i za mlade u rasprave i analize principa korištenja i upravljanja društvenim domovima i poslovnim prostorima.   1. **Opći strateški ciljevi i mjere – PC 1.1. M 1.1.1** - Postoje li i jesu li javno dostupni planirani rashodi za pojedine prostore: poslovne prostore i društvene domove koje koriste udruge i sportski klubovi?   U analizu troškova potrebno je uključiti i kvalitativni odnosno društveni i kulturni doprinos pojedinih korisnika prostora.  Na koji način će se definirati uzroci odstupanja od očekivanih rashoda kod organizacija koje se bave društvenim, kulturnim i sportsko-rekreacijskim djelatnostima?   1. **Opći strateški ciljevi i mjere – PC 1.1.1 M 1.1.2.** - Pojasniti na koji način će se utvrditi na koji način nekretnina predstavlja odnosno ne predstavlja nikakav razvojni potencijal za grad. 2. **Opći strateški ciljevi i mjere – PC 1.1. M 1.1.5. -** Iznimno je važno da donošenja izmjena općih akata bude javan i transparentan proces i da se u uključe svi korisnici poslovnih prostora koji se bave društvenim, kulturno – umjetničkim i sportsko - rekreativnim djelatnostima. S obzirom na to da su udruge neprofitne organizacije koje doprinose razvoju grada i zapošljavaju velik broj građana potrebno ih je dodatno zaštiti od dizanja cijene najma te nepredviđenih raskida ugovora o korištenju. 3. **Opći strateški ciljevi i mjere – PC 1.1. M 1.1.6. -** S obzirom na to da Savez udruga KAoperativa, kao i članice Saveza, ostvaruju kroz svoje projekte izdašna financijska sredstva namijenjena za uređenje, opremanje, programe i plaće te sukladno dosadašnjim partnerstvima i suradnjama s Gradom Karlovcem po pitanju natječaja EU fondova potrebno je nastaviti i ojačati dosadašnju praksu financiranja kroz zajedničke prijave na fondove EU. Udruge je potrebno uključiti kao aktivne partnere pri prijavi i povlačenju EU sredstava što se nalazi i u smjernicama EU. 4. **Opći strateški ciljevi i mjere, PC 1.2. M 1.2.1. -** Potrebno je pojašnjenje na koji način će se definirati “nove potrebe”. 5. **Opći strateški ciljevi i mjere, PC 3.3., M 3.3.4. -** Važno je proces provesti javno i transparentno te u samu izradu pozvati i uključiti korisnike poslovnih prostora koji se bave društvenim, kulturno – umjetničkim i sportsko - rekreativnim djelatnostima. 6. **Strateški ciljevi i mjere po portfeljima 6.2.2.2. Poslovni prostori za zakup u vlasništvu Grada M 6 –** Za korištenje gradskih i prostora u vlasništvu Republike Hrvatske potrebno zadržati ili unaprijediti uvjete u kojima udruge civilnog društva kao zaštićeni korisnici koriste javne prostore. Organizacije civilnog društva važan su pokretač promjena u užem gradskom središtu i generator društvenog i kulturnog života u centru grada Karlovca. S obzirom na trendove iz EU u oživljavanje gradskih centara potrebno je uključiti građane okupljene u organizacije i inicijative civilnog društva nasuprot gentrifikaciji što se pokazalo kao proces u kojem gradska središta gube vlastiti identitet. Tražimo javno savjetovanje o izmjenama odluke o upravljanju poslovnim prostorima u vlasništvu Grada Karlovca u svrhu zaštite neprofitnog sektora od dizanja cijene najma 7. **Strateški ciljevi i mjere po portfeljima 6.2.2.4. Ostali poslovni prostori M4 -** Potrebno je u Planove upravljanja imovinom za ovu i naredne godine uvrstiti mogućnost dodjele navedenih prostora po netržišnim cijenama kako bi se ostavila mogućnost dodjele prostora neprofitnim organizacijama koje obavljaju društveno-kulturnu djelatnost i znatno obogaćuju kulturnu i umjetničku ponudu grada Karlovca. Stoga, opet se postavlja pitanje odnosa ekonomske isplativosti i društvenog utjecaja te njihove međusobne mjerljivosti. 8. **Strateški ciljevi i mjere po portfeljima 6.2.3. Sportski objekti M 5 -** S obzirom na to da ovaj cilj uključuje izgradnju novih sportskih građevina u sklopu stare vojarne Luščić unutar koje razni sportski klubovi imaju svoje prostore te održavaju razne sportske treninge za djecu, mlade i odrasle, sugeriramo da se te sportske klubove uključi u Plan za naredne godine kako ih se ne bi izbacilo iz prostora koje koriste i u koje su uložili znatna vlastita sredstva. Potrebno je pronaći rješenje u sklopu projekta izgradnje bazena i novih sportskih objekata u sklopu kojeg će navedeni klubovi moći i dalje obavljati svoje djelatnosti i nastaviti zadovoljavati javne potrebe u sportu u gradu Karlovcu. 9. **Strateški ciljevi i mjere po portfeljima 6.2.4. Domovi M3** Hoće li Grad Karlovac kroz Planove upravljanja imovinom za 2022. Godinu, ali i naredne godine po pitanju učinkovitog upravljanja imovinom u svom vlasništvu, primjenjivati model sudioničkog upravljanja temeljen na civilno - javnom partnerstvu? S obzirom na primjer dobre prakse upravljanja Hrvatskog doma, ali i drugih društveno-kulturnih centara u Hrvatskoj i Europi, sugeriramo da se takav model uvrsti u legitimne, korisne i primjenjive načine upravljanja javnim dobrima čime se građane i civilno društvo aktivno uključuje u procese i javne politike. | Primjenjuje se, nije primjenjivo na Plan  Primjenjuje se, nije primjenjivo na Plan  Prihvaćeno je  Primjenjuje se  Daje se pojašnjenje  Primjenjuje se, nije primjenjivo na Plan  Prihvaćeno je  Daje se pojašnjenje  Primjenjuje se, nije primjenjivo na Plan  Primjenjuje se, nije primjenjivo na Plan  Primjenjuje se, nije primjenjivo na Plan  Primjenjuje se, nije primjenjivo na Plan  U razmatranju, nije primjenjivo na Plan  Prihvaćeno je | Na temelju odredbe čl. 33 Zakona o udrugama (NN 74/14) i Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15), Grad Karlovac je bio u obvezi utvrditi kriterije, mjerila i postupak dodjele nekretnina u vlasništvu ili na upravljanju Grada Karlovca udrugama koje provode projekte i programe od interesa za Grad Karlovac. Slijedom toga donesena je na Gradskom vijeću dana 28. rujna 2016. godine Odluka o kriterijima, mjerilima i postupku dodjele nekretnina u vlasništvu ili na upravljanju Grada Karlovca na korištenje udrugama (GGK 15/2016) – u daljnjem tekstu: Odluka. Kriteriji propisani predmetnom Odlukom temeljem kojih se ostvaruje pravo na korištenje nekretnine u vlasništvu Grada Karlovca su godine aktivnog djelovanja, broj zaposlenih radnika, ciljane skupine, broj članova, broj volontera, ostvarena financijska sredstva, provedene projektne aktivnosti, broj partnerskih udruga, ostvarena priznanja i nagrade te ulaganje vlastitih sredstava u prostor, a naknade za korištenje utvrđene su ovisno o zoni od 0,50 kn/m2 do 4,00 kn/m2. Pri utvrđivanju kriterija te naknade za korištenje prostora, koja je daleko niža od tržišne, Grad Karlovac se nije vodio ekonomskom opravdanosti, već isključivo promicanjem djelovanja udruga iz područja koje unapređuje i doprinosi razvoju društvenog, javnog i kulturnog života u gradu Karlovcu. Godišnji plan upravljanja imovinom Grada Karlovca za 2022. godinu se mora primjenjivati u skladu s postojećim općim aktima kojima se regulira raspolaganje nekretninama u vlasništvu Grada Karlovca te neće zadirati u prava koja je istima utvrđena, bez njihovih izmjena, a Odluka trenutno nije predmet razmatranja u vidu izmjena kriterija ili povećanja naknade za korištenje prostora.  Odgovor kao pod 1)  U Godišnji plan upravljanja imovinom za 2022. godinu unijet će se aktivnost kojom će se pozvati udruge civilnog društva koje se bave društvenim radom i nezavisnom kulturom i udruge mladih i za mlade, koje djeluju na području grada Karlovca na davanje prijedloga za korištenje određenih poslovnih prostora (koji nisu namijenjeni za davanje u zakup za ostvarenje prihoda) i društvenih domova  Kroz Proračun Grada Karlovca djelomično su javno dostupni podaci koji se odnose na rashode za poslovne prostore, sportske objekte i druge objekte u vlasništvu Grada (pričuva za poslovne prostore, ulaganje u sportske objekte i sl.)  Dio odgovora kao pod 1)  Utvrđivanje razvojnog potencijala odvija se za zemljišta na način da se analizom utvrdi da se na nekom zemljištu u vlasništvu Grada Karlovca planira realizacija gradskih projekata, pri čemu se misli na sve projekte koji pripadaju u samoupravni djelokrug jedinice lokalne samouprave temeljem odredaba Zakona o lokalnoj i područnoj (regionalnoj) samoupravi (izgradnja komunalne infrastrukture, škole, vrtići, sportski objekti i slično). Za stanove, poslovne prostore i ostale nekretnine, analizira se stanje nekretnine, troškovi privođenja namjeni ukoliko se radi o ne uvjetnoj nekretnini troškovi održavanja i slično.  Normativni okvir za provođenje savjetovanja za zainteresiranom javnošću u Republici Hrvatskoj određen je Zakonom o pravu na pristup informacijama (NN 25/13 i 85/15) te Kodeksom savjetovanja sa zainteresiranom javnošću u postupku donošenja zakona, drugih propisa i akata (NN 149/09). Bitno je istaknuti da se te odredbe na odgovarajući način primjenjuju i u postupku donošenja općih akata jedinica lokalne i područne (regionalne) samouprave i pravnih osoba s javnim ovlastima, kojima uređuju pitanja iz svog djelokruga, a kojima se neposredno ostvaruju potrebe građana ili druga pitanja od interesa za opću dobrobit građana i pravnih osoba na njihovu području, odnosno na području njihove djelatnosti (uređenje naselja i stanovanja, prostorno planiranje, komunalna djelatnost i druge javne službe, zaštita okoliša, i drugo). Slijedom navedenog, Grad Karlovac prethodno donošenju općeg akta u skladu s prethodno navedenim provodi savjetovanje sa zainteresiranom javnošću.  Dio odgovora kao pod 1)  U odnosu na zaprimljenu primjedbu dopunit će se u Općim strateškim ciljevima i mjerama PC 1.1. M 1.1.6. na način da se u isto mogu uključiti udruge kao aktivni partneri  Definicija „nove potrebe“ u kontekstu ovog cilja prvenstveno znači sve djelatnosti ili poslove koji mogu proizaći iz djelokruga poslova jedinica lokalne samouprave sukladno odredbama Zakona o lokalnoj i područnoj (regionalnoj) samoupravi (NN 33/01…..144/20)  Odgovor kao pod 6)  Dio odgovora kao pod 1)  Dio odgovora kao pod 6)  Odgovor kao pod 1)  Sukladno projektnim rješenjima za izgradnju vrtića, škole i prometnice sukladno UPU Luščić Centar, postojeći objekti koji su dodijeljeni na korištenje udrugama nisu predviđeni za uklanjanje  Pri projektiranju novih sportskih sadržaja obveza Grada je da vodi računa o zadovoljavanju javnih potreba u sportu.  U Strateškim ciljevima i mjerama, 6.2.4. Domovi, u okviru M1 dodat će se aktivnost analize upravljanja domovima u vlasništvu Grada Karlovca temeljena na civilno javnom partnerstvu prema prijedlogu udruga civilnog društva koje djeluju na području grada Karlovca. |

KLASA: 940-06/22-01/03

URBROJ: 2133/01-01-10/01-22-6